Eurovision România și-a ales semifinaliștii

Juriul preselecției a decis cele 24 de piese care intră în Selecția Națională

Joi, 20 decembrie, juriul de preselecție a anunţat semifinaliştii Selecţiei Naţionale Eurovision România 2018. Dintre cele 126 de piese înscrise în concurs, doar 24 vor intra în cursa pentru un loc pe scena din Tel Aviv.

Realizatorii de emisiuni radio Bogdan Pavlică, Felix Crainicu (Radio România), Răzvan Popescu (Radio Zu), Oliver Simionescu – DJ Olix (Kiss FM), Horea Ghibuțiu, jurnalist muzical - unsitedemuzica.ro, Dragoș Vulgaris, jurnalist muzical - ProFm & Chill FM, Bogdan Miu, jurnalist, realizator progame radio - DigiFM, George Balint, jurnalist - Realitatea Muzicală, Andreea Remețan, realizator programe radio - Virgin Radio, Liana Stanciu, jurnalist TVR și Gabriel Scîrlet, director muzical TVR, sunt jurații preselecției din acest an.

După ascultarea melodiilor validate, membrii juriului au decis piesele care merg în semifinale. Piesele calificate, în ordine alfabetică, sunt următoarele:

Piesa Interpret Baya

M I H A I Daina Letiția Moisescu & Sensibil Balkan Dear father Laura Bretan Destin Trooper Discrete Xonia Give up now Johnny Bădulescu High heels on Echoes Ielele 2 Gents Independent Xandra Make me your man TWM On a Sunday Ester Peony Pierd Dan Bittman Right now Olivier Kaye Rock this way Ommieh x Anakrisez Skyscraper Teodora Dinu Tears Georgy The call: dynasty of love

Berniceya Song of my heart The four The way it goes Steam Underground Vaida We are the ones Claudiu Mirea Weight of the world Nicola Without you (Sin ti) Dya & Lucian Colareza Your journey Aldo Blaga

Semifinale în Arad și Iași, Finala Națională la București

Organizarea show-urilor Eurovision România în afara studiourilor de la Bucureşti a devenit deja o tradiţie pentru TVR, iar ediția din acest an nu este o excepție, cele două semifinale fiind găzduite de două orașe din vestul și estul țării.

Spectacolele în urma cărora vom afla piesele finaliste se vor desfăşura la Arad și Iași, urmând ca Finala Națională să fie organizată la București. Evenimentele vor fi transmise în direct de TVR, sub sloganul „Împlinește visul!”